OpenLLM-France/wikimedia huggingface dataset:
# Alpetar eskia 2022ko Neguko Olinpiar Jokoetan

Alpetar eskia 2022ko Neguko Olinpiar Jokoetan Yanqing konderrian jokatu zen 2022ko otsailaren 6tik 19ra bitarte, Xiaohaituo Alpetar Eski Eremuan. Guztira 11 proba egin ziren, 5 gizonezkoenak, 5 emakumezkoenak eta bat mistoa. 306 kirolarik hartu zuten parte.

## Dominak
### Herrialdearen arabera

| Rankinga | Herrialdea | Urrea | Zilarra | Brontzea | Guztira |
| 1 | Suitza (SUI) | 5 | 1 | 3 | 9 |
| 2 | Austria (AUT) | 3 | 3 | 1 | 7 |
| 3 | Frantzia (FRA) | 1 | 1 | 1 | 3 |
| 4 | Eslovakia (SVK) | 1 | 0 | 0 | 1 |
| 4 | Suedia (SWE) | 1 | 0 | 0 | 1 |
| 6 | Italia (ITA) | 0 | 2 | 2 | 4 |
| 7 | Norvegia (NOR) | 0 | 1 | 3 | 4 |
| 8 | Alemania (GER) | 0 | 1 | 0 | 1 |
| 8 | Ameriketako Estatu Batuak (USA) | 0 | 1 | 0 | 1 |
| 8 | Eslovenia (SLO) | 0 | 1 | 0 | 1 |
| 11 | Kanada (CAN) | 0 | 0 | 1 | 1 |
| Guztira (11 herrialdea) | Guztira (11 herrialdea) | 11 | 11 | 11 | 33 |

### Gizonezkoen probak

| Event | Urrea | Urrea | Zilarra | Zilarra | Brontzea | Brontzea |
| Jaitsiera xehetasunak | Beat Feuz Suitza | 1:42.69 | Johan Clarey Frantzia | 1:42.79 | Matthias Mayer Austria | 1:42.85 |
| Super-G xehetasunak | Matthias Mayer Austria | 1:19.94 | Ryan Cochran-Siegle Ameriketako Estatu Batuak | 1:19.98 | Aleksander Aamodt Kilde Norvegia | 1:20.36 |
| Eslalom erraldoia xehetasunak | Marco Odermatt Suitza | 2:09.35 | Žan Kranjec Eslovenia | 2:09.54 | Mathieu Faivre Frantzia | 2:10.69 |
| Eslalom xehetasunak | Clément Noël Frantzia | 1:44.09 | Johannes Strolz Austria | 1:44.70 | Sebastian Foss-Solevåg Norvegia | 1:44.79 |
| Konbinatua xehetasunak | Johannes Strolz Austria | 2:31.43 | Aleksander Aamodt Kilde Norvegia | 2:32.02 | James Crawford Kanada | 2:32.11 |

### Emakumezkoen probak

| Event | Urrea | Urrea | Zilarra | Zilarra | Brontzea | Brontzea |
| Jaitsiera xehetasunak | Corinne Suter Suitza | 1:31.87 | Sofia Goggia Italia | 1:32.03 | Nadia Delago Italia | 1:32.44 |
| Super-G xehetasunak | Lara Gut-Behrami Suitza | 1:13.51 | Mirjam Puchner Austria | 1:13.73 | Michelle Gisin Suitza | 1:13.81 |
| Eslalom erraldoia xehetasunak | Sara Hector Suedia | 1:55.69 | Federica Brignone Italia | 1:55.97 | Lara Gut-Behrami Suitza | 1:56.41 |
| Eslaloma xehetasunak | Petra Vlhová Eslovakia | 1:44.98 | Katharina Liensberger Austria | 1:45.06 | Wendy Holdener Suitza | 1:45.10 |
| Konbinatua xehetasunak | Michelle Gisin Suitza | 2:25.67 | Wendy Holdener Suitza | 2:26.72 | Federica Brignone Italia | 2:27.52 |

### Mistoak

| Event | Urrea | Zilarra | Brontzea |
| Talde mistoa xehetasunak | Austria Katharina Huber Katharina Liensberger Katharina Truppe Stefan Brennsteiner Michael Matt Johannes Strolz | Alemania Emma Aicher Lena Dürr Julian Rauchfuss Alexander Schmid Linus Strasser | Norvegia Mina Fürst Holtmann Thea Louise Stjernesund Maria Therese Tviberg Timon Haugan Fabian Wilkens Solheim Rasmus Windingstad |

## Kanpo estekak

* Datuak: Q60823588
# Andrei Gromyko

Andrei Andreievitx Gromyko (errusieraz: Андре́й Андре́евич Громы́ко; bielorrusieraz: Андрэ́й Андрэ́евіч Грамы́ка, Andrei Andreievitx Hramika; Starye Gromyki, 1909ko uztailaren 18a/uztailaren 5a - Mosku, 1989ko uztailaren 2a) Sobietar politikaria izan zen.
Diplomaziako karguak izan ondoren, Dumbarton Oakseko bileran sobietarren ordezkari nagusia izan zen, eta Nazio Batuen Erakundearen sorrera prestatu zuen. Sobietar Batasuneko ordezkari iraunkorra izan zen Segurtasun Kontseiluan (1946-1948). Atzerriko ministro orde eta Ingalaterran enbaxadore izan ondoren, 1957an Sobietar Batasuneko Atzerriko ministro izendatu zuten. 1973an Politburoan sartu (1988an baztertu zuten) eta Sobiet Goreneko Presidiumeko lehendakari izendatua izan zen (1985-1988).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q184267
* Multimedia: Andrei Gromyko / Q184267
# Andrei Kontxalovski

Andrei Sergeievitx Mikhalkov-Kontxalovski (errusieraz: Андре́й Серге́евич Михалко́в-Кончало́вский; Mosku, 1937ko abuztuaren 20a) errusiar zinema zuzendaria da.

## Biografia

Nikita Mikhalkov antzezle eta zuzendariaren anaia da, eta artista familia batean hazia. Bere lehen film luzea (Pervyy uchitel 1965, Lehenengo maisua) sobietar zinemagintzaren berrikuntzaren sinbolotzat hartu zen. Hurrengoari, ordea, agintariek oso harrera txarra egin zioten (Istóriya Asi Klyáchkinoy, kotóraya lyubila, da ne vyshla zámuzh 1967, Asiako zoriontasuna), eta testu klasikoak egokitzen hasi behar izan zuen, produkzio handi bati heltzeko aukera izan baino lehen: Siberiada (Sibiriada 1978). Gero Estatu Batuetara joan zen, eta han bai, arrakasta handia izan zuen: Mariaren maitaleak (Maria's Lovers 1985), Infernuko trena (Runaway Train 1985) eta Tango eta Cash (Tango & Cash 1989). Errusiara itzuli zenean, komedia bikain bat filmatu zuen: Kúrochka Ryaba (1994).

## Filmografia

* Paradise (2016)
* Belye nochi pochtalona Alekseya Tryapitsyna (2014)
* The Nutcracker in 3D (2010)
* Dans le noir (2007)
* Glyanets (2007)
* The Lion in Winter (2003, telefilm)
* Dom durakov (2002)
* The Odyssey (1997, telefilm)
* Kúrochka Ryaba (1994)
* The Inner Circle (1991)
* Tango & Cash (1989)
* Homer and Eddie (1989)
* Shy People (1987)
* Duet for One (1986)
* Runaway Train (1985)
* Maria's Lovers (1984)
* Split Cherry Tree (1982)
* Sibiriada (1979)
* Románs o vlyublyónnyj (1974)
* Dyadya Vanya (1970)
* Dvoryánskoe gnezdó (1969)
* Istóriya Asi Klyáchkinoy, kotóraya lyubila, da ne vyshla zámuzh (1966)
* Pervyy uchitel (1965)
* Málchik i gólub (1961)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-11-6 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q55208
* Multimedia: Andrei Konchalovsky / Q55208
# Andrei Karlov

Andrei Gennadievitx Karlov (errusieraz: Андре́й Генна́дьевич Ка́рлов, 1954ko otsailaren 4a - 2016ko abenduaren 19a) errusiar diplomatiko eta enbaxadore bat izan zen. Turkian eta Ipar Korean Errusiako Enbaxadore lana egin zuen. 2016ko abenduaren 19an Ankarako arte-galeria batean erail zuen Mevlüt Mert Altıntaş turkiar poliziak.

## Ikus gainera

* Andrei Karloven hilketa
* Datuak: Q15068349
* Multimedia: Andrei Karlov / Q15068349
# Andrei Kolkutin

Andrei Kolkoutine (errusieraz: Андрей Колкутин; Smolyanovo, Primorski krai, 1957 - ) Errusiako artista bat da. 1982an Leningradeko Repin Arte Akademian graduatu zen. Gaur egun Nalchik hirian bizi da, eta "Foster Brothers" taldearen kide da, Andrei Efi eta Eugeni Lindinekin batera. Eskuarki, oliozko oihalak margotzen ditu, baina batzuetan eskultura edo lan grafikoa ere egiten du. Errusiaz gain Europako hainbat herrialdetan eta Ameriketako Estatu Batuetan erakusketak egin ditu.

## Kanpo-estekak

* Datuak: Q32827
# Andrei Gretxko

Andrei Antonovitx Gretxko (errusieraz: Андрей Антонович Гречко) sobietar komandante militarra, Defentsa ministroa eta Sobietar Batasuneko mariskala izan zen.

## Biografia

Gretxko Rostov Don inguruko herri txiki batean jaio zen 1903ko urriaren 17an, Ukrainako nekazari familia batean. 1919an Armada Gorrian sartu zen, eta Semyon Budyonny zalditeria mitikoko parte izan zen. Errusiar Gerra Zibilaren ostean, Gretxko 6. Zalditeriako Institutuan sartu zen, Taganrog hirian, non 1926an lizentziatu zen. 1928an Sobietar Batasuneko Alderdi Komunistan sartu zen, 1936an Frunze Akademia Militarrean graduatu zen. Estatu Nagusiko Akademian ikasi zuen, 1941ean graduatu zen, Bizargorri Operazioa hasi baino aste batzuk lehenago.
Gerra Patriotiko Handian Gretxkoren lehen aginte-postua 34. Zalditeria Dibisioa izan zen, Kremenchuk inguruan (Kyiv ondoan) borrokatu zena. 1942ko urtarrilaren 15ean, Gretxko Zalditeriako 5. Gorputz osoa agintzeko esleitu zitzaion. 1942ko apirilaren 15a eta 1943ko urriaren 16a bitartean 12., 47., 18. eta 56. armadak agindu zituen. Unitate horiek guztiak Ipar Kaukasoko Frontearen parte ziren, eta guztiak Gretxkok agintzen zituen bereizgarri.
1943ko urrian, Ukrainako 1. Fronteko komandanteburuorde izendatu zuten. Abenduaren 14an, 1. Guardiako Armadako komandante bihurtu zen, eta kargua izan zuen gerra amaitu arte. Guardiako 1. Armada Ukrainako 4. Frontearen parte zen, Ivan Petrov koronel jeneralak zuzenduta. Gretxkok 1. guardiak zuzendu zituen erasoko hainbat operaziotan, Hungarian eta Austrian nagusiki.
Gerra ostean, Gretxko Kieveko Barrutiko Militarreko Komandante Nagusia izan zen 1953ra arte. Urte horretatik 1957 bitartean, Alemaniako Indar Sobietar Taldeko Komandante Nagusia izan zen. 1955eko martxoaren 11n, Bigarren Mundu Gerran prestigio aitortua zuten beste bost jeneral sobietarrekin batera, Sobietar Batasuneko Mariskal mailara igo zuten. 1957-1960 bitartean, Sobietar Armadako Lur Indarretako Komandante Nagusia izan zen eta 1960-1967 artean Varsoviako Itunaren indarretakoa. 1967ko apirilaren 12an, Defentsa Ministro izendatu zuten, Rodion Malinovskiren ordez, kargua izan zuen 1976ko apirilaren 26an hil zen arte. Gretxko Alderdi Komunistako kide aktiboa izan zen, Politburoko kide bihurtuz. Defentsa ministro gisa Sobietar Armada modernizatzen lagundu zuen, SESB superpotentzia gisa sendotzeaz arduratu zen. Kremlingo harresiko nekropolian lurperatu zuten.

## Lanak

* Kaukasoko gudua. La Habana: Gizarte Zientzien Erredakzioa. 1969.
* Sobietar estatuko indar armatuak. Mosku: Progreso argitaletxea. 1977.

## Kanpo estekak

* Datuak: Q312495
* Multimedia: Andrei Grechko / Q312495
# Andrei Karloven hilketa

Andrei Karloven hilketa 2016ko ekainaren 19an Turkiako Ankara hiriburuko Cagdas Sanat Merkezi zentroan jazotako atentatua izan zen. Honetan, Mevlüt Mert Altıntaş turkiar poliziak hiru tiroz Andrei Karlov enbaxadorea hil eta beste 3 pertsona zauritu zituen.
Arratsaldeko 20:15etan, arte garaikideko zentroan erakusketa baten inaugurazioan errusiar enbaxadorea jendaurrean hizketan ari zela, turkiar poliziak lepotik tiro egin zion, eta oihuka hasi da: "Ez ahaztu Alepo! Ez ahaztu Siria!". Hiltzaileak Siriako Gerra Zibilan Errusiak Alepo hiria bonbardeatu izanaren sumindurak eraginda burutu zuela aipatu zen.

## Erreferentziak

* ↑ Polizia batek Errusiako enabxaorea hil du Turkian tiroz. 2016ko abenduaren 20a. Eitb.com

## Kanpo estekak

* Datuak: Q28036166
# Andrei Kivilev

Andrei Kivilev, (errusieraz: Андрей Михайлович Кивилёв), (Taldykorgan; 1973ko irailaren 20a - Saint-Etienne; 2003ko martxoaren 12a) Kazakhstandar txirrindularia izan zen, 1998 eta 2003 artean profesionala, lasterketa batean hil egin zen arte.
Bere kirol lorpenik garrantzitsuenen artean nabarmentzen da, 2001eko Frantziako Tourreko sailkapen orokorrean lortutako hirugarren postua, neurri batean etapa lau bateko ihesaldi luzeari esker.
2003ko martxoaren 12an hil zen, Paris-Nizako bigarren etapako lehian, eroriko baten ondorioz. Kivilev-ek, babes kaskoa ez zeukala, Burezurra eta bi saihets-hezurretako haustura izan zituen, eta koman erori zen. Hurrengo egunean, Saint-Étienneko ospitalean hil zen.
Istripu ikaragarri honen aurretik, txirrindulari profesionalek ez zuten kaskoa jantzi beharrik, kaskoa edo bandana jantzi beharrean, baina Andrei Kivilev-en heriotza tristearen ondoren, kaskoa derrigorrezkoa bihurtu zen Txirrindularitzaren Nazioarteko Batasunaren lasterketa guztietan, lehenik, goi-goian amaitzen ziren portuetan izan ezik eta ondoren etapa osoan.

## Garaipen-zerrenda

1998
* 2. Txileko Itzulian
1999
* 5. Züricheko txapelketan
2000
* 2. Haut-Varko Tourrean
* 3. Laigueglia Sarian
2001
* Route du Sud
* 5. Dauphiné Libérén eta etapa 1
* 3. Frantziako Tourrean.
2002
* 3. Route du Suden
* 4. Paris-Nizan
* 4. Donostia Klasikoan
* 5. Dauphiné Libérén
2003
* 3. Haut-Varko Tourrean

## Kanpo estekak

* Andrei Kivilev-en profila sitedeciclismo.net-en
* Datuak: Q502203
# Andrei Kolmogorov

Andrei Nikolaevitx Kolmogorov (errusieraz: Андрей Николаевич Колмогоров, ɐnˈdrʲej nʲɪkɐˈlajɪvʲɪtɕ kəlmɐˈɡorəf ahoskatua; Tambov, Errusiar Inperioa, 1903ko apirilaren 25 – Mosku, 1987ko urriaren 20) Sobietar Batasuneko matematikari ospetsu bat izan zen, mundu osoan ezaguna probabilitate-teorian egin zituen ekarpenengatik. Ildo horretatik, berari zor zaio probabilitatearen eraketa axiomatikoa. Matematikaren hezkuntza eta sustapen arloetan ere ahalegin handiak egin zituen.

## Kanpo estekak

* Datuak: Q153224
* Multimedia: Andrey Kolmogorov / Q153224
* Aipu famatuak: Andrei Kolmogorov
# Andrei Kolesnikov (jenerala)

Andrei Borisovitx Kolesnikov (errusieraz: Андрей Борисович Колесников) (Oktiabrskoie, Sobietar Batasuna; 1977ko otsailak 6 – Mariupol, Ukraina; 2022ko martxoak 11) Errusiako maior jeneral bat izan zen, Errusiaren Ukrainako inbasioaren testuinguruan hildakoa.

## Biografia

Oktiabrskoien (Voronezh Oblasta, Ukraina) jaio zen 1977ko otsailaren 6, eta Kazango tanke-eskola batean (1999), Errusiako Federazioko Indar Armatuen Arma Konbinatuen Akademian (2008) eta Errusiako Indar Armatuen Estatu Nagusiko Akademia Militarrean (2020) graduatu zen. 2010erako, Kolesnikov teniente koronela izen, eta Guardiako Tankeen 4. Dibisioko buru ere. Dibisioko jeneral mailara igo eta 2021eko abenduan Zabaikalski Kraiako Ekialdeko Barruti Militarreko Arma Konbinatuen 29. Armadako komandante izendatu zuten.
Kolesnikovek Ukrainako inbasio errusiarrean parte hartu zuen eta, Ukrainako agintarien arabera, 2022ko martxoaren 11n hil zuten. NATOko funtzionarioek baieztatu zuten Errusiako Ekialdeko Barruti Militarreko komandante errusiar bat bihurtu zela liskarretan hil zen hirugarren goi-mailako jeneral errusiarra –Andrei Sukhovetski eta Vitali Gerasimov-en ostean–, baina ez zuten bere izena zehaztu. Mendebaldeko iturriek esan zuten Ukrainako frontean 20 jeneral errusiar inguru zabaldu zirela, eta horietatik hiru hil egin zirela jada. Halaber iturriek esan zuten ohi baino jeneral gehiago hiltzen ari zirela, frontearen lerrotik ohi baino hurbilago bultzatzen ari zirelako beren buruak, soldadu errusiarren morala handitu nahian. Ukrainako funtzionarioek esan zutenez, dibisioko laugarren jeneral bat ere, Oleg Mitiaev, martxoaren 15ean hil zen, Mariupolen.

## Erreferentziak

* ↑ Euskaltzaindiaren 156. araua – Alfabeto zirilikoz idatzitako izenak euskarara aldatzeko transkripzio-sistema.
* 1 2 «Радио ЭХО Москвы :: Военный совет, 11.09.2010 12:08: Андрей Колесников» web.archive.org 2014-04-05 (Noiz kontsultatua: 2022-03-17).
* ↑ (Errusieraz) Прокофьев, Семён. (2021-12-07). «Новый командующий общевойсковым объединением ВВО назначен в Забайкалье» Чита.ру (Noiz kontsultatua: 2022-03-17).
* ↑ (Errusieraz) «Украинские защитники уничтожили командующего росармии - Геращенко» Интерфакс-Украина (Noiz kontsultatua: 2022-03-17).
* ↑ (Ingelesez) «As it happened: Biden warns US intervention in Ukraine would mean WW3» BBC News (Noiz kontsultatua: 2022-03-17).
* ↑ (Ingelesez) Smout, Alistair; Macaskill, Andrew. (2022-03-11). «Russia may use chemical weapons in false flag attack but not more broadly, Western official says» Reuters (Noiz kontsultatua: 2022-03-17).
* ↑ (Ingelesez) Mann, Sebastian. Commanders among ‘12,000 Russian war dead’. ISSN 0140-0460. (Noiz kontsultatua: 2022-03-17).
* ↑ (Ingelesez) Rose, Larisa Brown, Defence Editor | David. Fourth Russian general killed, claims Ukraine. ISSN 0140-0460. (Noiz kontsultatua: 2022-03-17).

## Kanpo estekak

* Datuak: Q111191066
# Altdorf (Esslingen)

    Beste esanahi batzuen berri izateko, ikus: «Altdorf»
Altdorf (Esslingen) Alemaniako udalerria da. Baden-Württemberg estatuan kokatuta dago, [[Esslingen (barrutia)|Esslingen]] barrutian. 2014an 1.572 biztanle zituen 3,25 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q81185
* Multimedia: Altdorf (Landkreis Esslingen) / Q81185
# Altdorf bei Nürnberg

Altdorf bei Nürnberg Alemaniako udalerria da. Bavaria estatuan kokatuta dago, [[Nurenberg Land (barrutia)|Nurenberg Land]] barrutian. 2014an 15.097 biztanle zituen 48,63 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q435295
* Multimedia: Altdorf bei Nürnberg / Q435295
# Altdorf (Renania-Palatinatua)

    Beste esanahi batzuen berri izateko, ikus: «Altdorf»
Altdorf Alemaniako udalerria da. Renania-Palatinatua estatuan kokatuta dago, [[Südliche Weinstraße (barrutia)|Südliche Weinstraße]] barrutian. 2014an 772 biztanle zituen 6,36 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q435224
* Multimedia: Altdorf (Pfalz) / Q435224
# Altdorf (Suitza)

    Beste esanahi batzuen berri izateko, ikus: «Altdorf»
Altdorf ("herri zaharra" alemanez) Suitzako erdialdean dagoen hiria da, Uri kantonamenduaren hiriburua dena.

## Klima

Datu klimatikoak (Altdorf (1981-2010)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 4.3 | 5.7 | 10.5 | 14.6 | 19.5 | 22.0 | 24.2 | 23.4 | 19.4 | 14.9 | 8.8 | 5.3 | 14.4 |
| Batez besteko tenperatura (ºC) | 1.1 | 2.0 | 5.7 | 9.2 | 13.8 | 16.6 | 18.6 | 17.9 | 14.5 | 10.5 | 5.2 | 2.3 | 9.8 |
| Batez besteko tenperatura minimoa (°C) | -2.1 | -1.7 | 1.3 | 4.6 | 8.8 | 11.9 | 14.1 | 13.8 | 10.6 | 6.8 | 2.1 | -0.8 | 5.8 |
| Pilatutako prezipitazioa (mm) | 68 | 65 | 78 | 84 | 113 | 132 | 145 | 149 | 109 | 77 | 86 | 79 | 1185 |
| Prezipitazio egunak (≥ 1.0 mm) | 9.2 | 8.7 | 10.8 | 10.3 | 12.5 | 14.0 | 13.7 | 12.9 | 10.2 | 8.7 | 9.7 | 10.1 | 130.8 |
| Elur egunak (≥ 1.0 cm) | 3.9 | 3.5 | 2 | 0.1 | 0 | 0 | 0 | 0 | 0 | 0 | 1.4 | 2.9 | 13.8 |
| Eguzki orduak | 44 | 75 | 116 | 132 | 149 | 152 | 169 | 153 | 132 | 106 | 57 | 34 | 1319 |
| Hezetasuna (%) | 81.9 | 78.6 | 73.9 | 71.2 | 71.7 | 73.9 | 74.9 | 78.3 | 79.8 | 81.5 | 82.1 | 83.8 | 77.6 |
| Iturria: MeteoSwiss ||||||||||||||

## Hiri senidetuak

Altdorf ondorengo hiriarekin senidetuta dago:
* Altdorf bei Nürnberg (Alemania)

## Erreferentziak

* ↑ Federal Office of Meteorology and Climatology (MeteoSwiss). The weather station elevation is 438 meters above sea level.

## Kanpo estekak

* Udalaren webgune ofiziala (Alemanez)
* Datuak: Q68150
* Multimedia: Altdorf, Switzerland / Q68150
# Alte Nationalgalerie

Alte Nationalgalerie (euskaraz Museo Nazional Zaharra) Alemaniako hiriburua den Berlin hiriko Museoen uhartea izeneko gunean dagoen arte museoa da. Bertan Prusiar Ondarearen Kultura Fundazioak erakusgai jarri dituen XIX. mendeko artelanak ikusgai daude.

## Iruditegia

* Eraikina
* Aurrealdea

## Kanpo estekak

* Alte museoa (Alemanez) (Ingelesez)
* Datuak: Q162111
* Multimedia: Alte Nationalgalerie / Q162111
# Altdorf (Böblingen)

    Beste esanahi batzuen berri izateko, ikus: «Altdorf»
Altdorf Alemaniako udalerria da. Baden-Württemberg estatuan kokatuta dago, [[Böblingen (barrutia)|Böblingen]] barrutian. 2014an 4.575 biztanle zituen 17,47 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q435187
* Multimedia: Altdorf (Landkreis Böblingen) / Q435187
# Altdöbern

Altdöbern Alemaniako udalerria da. Brandenburgo estatuan kokatuta dago, [[Oberspreewald-Lausitz (barrutia)|Oberspreewald-Lausitz]] barrutian. 2014an 2.550 biztanle zituen 61,54 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q435325
* Multimedia: Altdöbern / Q435325
# Altea

Altea Valentziako Erkidegoko udalerria da, Marina Baixa eskualdean eta Alacanteko probintzian kokatua.
2009ko urtarrilaren 1eko erroldaren arabera 23.780 biztanle zituen.

## Ikus, gainera

* Alacanteko udalerrien zerrenda

## Kanpo estekak

* (Katalanez) Udalaren webgunea.
* Datuak: Q436491
* Multimedia: Altea / Q436491
# Alte Pinakothek (Munich)

Alte Pinakothek (euskaraz: «Antzinako Pinakoteka») Alemaniako Munich hirian dago eta Bavariako Estatuko Margo-Bilduma gisa ezagutzen da. Estatu horren pinakoteka garrantzitsuena da eta munduko ezagunetariko bat. Margolanen bilduma Erdi Arotik XIX. mendearen hasiera arte doa. Museoaren eraikina, bestetik, noeklasikoa da eta haren eraikuntza 1826an hasi zen.

## Bildumaren egile batzuk

* Albrecht Altdorfer
* Lucas Cranach Zaharra
* Matthias Grünewald
* Hans Holbein
* Albert Durer
* Tintoretto
* Paolo Veronese
* Rembrandt
* Claudio Coello
* Giovanni Battista Tiepolo
* Annibale Carracci
* Giovanni Antonio Canal Canaletto
* Pieter Brueghel Zaharra
* François Boucher
* Jacob van Ruysdael

## Margolan ospetsu batzuk

* Albert Durer: Autoerretratua
* François Boucher: Neskatxa etzanda
* Tintoretto: Venus, Vulkano eta Marte

## Iruditegia

* Leonardo da Vinci, Krabelinaren Ama Birjina, 1470 ingurukoa
* Adam Elsheimer, Egiptorako ihesa, 1609
* Gerard ter Borch, Arkakusoen ehiztaria
* Pieter Paul Rubens, Isabel Brant emaztearekin erretratua
* Murillo, Haurrak mahatsa eta meloia jaten
* Diego Velázquez, Gazte baten erretratua
* Claude Gellée, Portua eguzkirako eskailerarekin

## Erreferentziak

* ↑ https://web.archive.org/web/20140818145123/http://www.pinakothek.de/en/alte-pinakothek

## Kanpo estekak

* (Alemanez)(Ingelesez): Museoaren webgune ofiziala.
* (Gaztelaniaz):Reinhold Baumstark, La Pinacoteca Antigua de Múnich, Múnich, C. H. Beck, 2002.— ISBN 9783406474576
* Datuak: Q154568
* Multimedia: Alte Pinakothek / Q154568
# Alte Rheinbrücke Vaduz–Sevelen

Alte Rheinbrücke Vaduz–Sevelen, Liechtensteingo Vaduz udalerria eta Suitzako Sevelen udalerriaren artean hedatzen den egurrezko zubi estali bat da, Rhin ibaia eta bi herrialdeen arteko muga zeharkatuz.
1901ean eraiki zen eta 135 metro luze ditu.

## Kanpo estekak

* Datuak: Q436158
* Multimedia: Alte Rheinbrücke Vaduz–Sevelen / Q436158
# Allmannsweiler

Allmannsweiler Alemaniako udalerria da. Baden-Württemberg estatuan dago, [[Biberach (barrutia)|Biberach]] barrutian. 2014an 292 biztanle zituen 4,1 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q518955
* Multimedia: Allmannsweiler / Q518955
# Allmendingen (Baden-Württemberg)

Allmendingen Alemaniako udalerria da. Baden-Württemberg estatuan kokatuta dago, [[Alb-Donau barrutia|Alb-Donau]] barrutian. 2014an 4.336 biztanle zituen 45,91 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q516005
* Multimedia: Allmendingen (Württemberg) / Q516005
# Allmendingen bei Bern

Allmendingen bei Bern Suitzako udalerria da. Berna kantonamenduan dago, Bern-Mittelland barruti administratiboa barrutian. 2014an 590 biztanle zituen 3,8 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67432
* Multimedia: Allmendingen bei Bern / Q67432
Muri bei Bern Rubigen Worb Belp
# Allithwaite

Allithwaite, Ingalaterrako ipar-mendebaldean dagoen udalerri bat da, Cumbria konderrian.
2011n 1.831 biztanle zituen.
* Datuak: Q4732878
* Multimedia: Allithwaite / Q4732878
# Allium chinense

Allium chinense Allium generoko espeziea da. Tipularekin eta baratxuriarekin batera Amaryllidaceae familiako Allioideae subfamiliakoa da.
Asiakoa da jatorriz. Anhui, Fujian, Guangdong, Guangxi, Guizhou, Hainan, Henan, Hubei, Hunan, Jiangxi edota Zhejiang eskualdeetan landatzen dute.
Bere zapore oso leuna eta "gozoa" dela eta, allium chinense sarri ozpinetakoa da, eta garnizio bezala erabiltzen dute Japonian eta Vietnamen, janariaren beste osagairen baten zapore indartsua orekatzeko. Adibidez, Japoniako sukaldaritzan sushiarekin jaten dute (soja saltsaren gazitasuna orekatzeko) edo japoniar curryrekin (zapore mingotsa orekatzeko).
Vietnamen, allium chinense sarri zerbitzatzen dute, eskabetxean, Tết (Vietnamgo Urte Berria) garaian.

## Erreferentziak

* ↑ Flora of China. «藠头 jiao tou Allium chinense» G. Don, Mem. Wern. Nat. Hist. Soc. 24 (6: 83. 1827): 196..
* Datuak: Q422240
* Multimedia: Allium chinense / Q422240
* Espezieak: Allium chinense